kalixlouiis/myanmar-wikipedia-corpus huggingface dataset:
ဂျိမ်းစ် အမည်ရှိ လူပုဂ္ဂိုလ်များမှာ ဂျိမ်းစ် ဝပ် ဂျိမ်းစ် လှကျော် ဂျိမ်းစ် မက်စ်ဝဲ ဂျိမ်းစ် အဲရစ် ဒရမ်မွန်း ဂျိမ်းစ် မဒီဆင် ဂျိမ်းစ် မွန်ရိုး ဂျိမ်းစ် ဟော့ဝု ဂျင်းန် ဂျိမ်းစ် ကွတ် ဂျိမ်းစ် နော့ ပို့ခ် ဂျိမ်းစ် ဟာဂ်ရီဗ်စ် ဂျိမ်းစ် ဘတ်ချ်အယ်လာ ဆမ်းနာ ဂျိမ်းစ် ပရက်စကော့ ဂျိုး ဂျိမ်းစ် ဟားရစ် ဆီမွန် ဂျိမ်းစ် ဘွတ်ခ်နန် ဂျိမ်းစ် အေဘရမ် ဂါဖီးလ်ဒ် ဂျိမ်းစ် ဂို့စ်လင်း။
ဘီလ် အမည်ရှိ လူပုဂ္ဂိုလ်များမှာ ဘီလ် ကလင်တန် ဘီလ် ဂိတ်။
ထိုင်းအထွေထွေရွေးကောက်ပွဲ၊ ၂၀၂၃သည် ထိုင်းနိုင်ငံတွင် ၂၀၂၃ခုနှစ် မေလ (၁၄)ရက်နေ့၌ကျင်းပခဲ့သည့် အထွေထွေရွေးကောက်ပွဲဖြစ်သည်။
ရွေးကောက်ပွဲလုပ်ထုံးလုပ်နည်းများအတိုင်း ပါလီမန်ကိုဖျက်သိမ်းပြီးနောက် ရွေးကောက်ပွဲကျင်းပမည့်ရက်အား ၂၀၂၃ခုနှစ် မတ်လ (၂၁)ရက်နေ့တွင် ရွေးကောက်ပွဲကော်မရှင်ကအတည်ပြုခဲ့သည်။
ထိုင်းနိုင်ငံတွင် ၂၀၁၄ခုနှစ် အာဏာသိမ်းမှုအပြီး ဒုတိယမြောက်ကျင်းပသည့် အထွေထွေရွေးကောက်ပွဲဖြစ်သည်။
ရွေးကောက်ပွဲကော်မရှင်က ပဏာမရလဒ်ကို မေလ (၁၅)ရက်နေ့တွင် ကြေညာခဲ့ရာ ရှေ့သို့ပါတီမှ အမတ်အများစု ဦးဆောင်နေကာ ဖူထိုင်းပါတီမှ ဒုတိယနေရာမှ ဦးဆောင်နေသည်။
လက်ရှိအာဏာရ ဝန်ကြီးချုပ်နှင့် ဒုတိယဝန်ကြီးချုပ်တို့၏ ပါတီများကမူ အ​ရေးမလှခဲ့​ပေ။
အနိုင်ရအတိုက်အခံပါတီများက အထက်လွှတ်​တော်အမတ်များ၏ အန္တရာယ်မှ ​ရှောင်ရှားပြီး အစိုးရအသစ်ဖွဲ့နိုင်ရန်အတွက် အတိုက်အခံများအချင်းချင်း မဟာမိတ်ဖွဲ့မည်ဟု ​ကြေညာခဲ့သည်။
နောက်ခံသမိုင်းကြောင်း ထိုင်းနိုင်ငံတွင် ၂၀၁၄ခုနှစ်၌ အာဏာရ ယင်လပ်အစိုးရထံမှ ဗိုလ်ချုပ်ကြီး ပရာယွတ်ချန်အိုချာဦးဆောင်သောစစ်တပ်က အာဏာသိမ်းယူခဲ့သည်။
ထို့နောက် အမျိုးသားအေးချမ်းသာယာရေးနှင့် ငြိပ်ဝပ်ပိပြားမှုကောင်စီ၏ ဥက္ကဋ္ဌနှင့် နိုင်ငံတော်ဝန်ကြီးချုပ်အဖြစ် တာဝန်ယူခဲ့သည်။
၂၀၁၇ခုနှစ်တွင် အခြေခံဥပဒေအသစ် အတည်ပြုခဲ့သည်။
အခြေခံဥပဒေအရ လွှတ်တော်နှစ်ရပ်ရှိပြီး အထက်လွှတ်တော်တွင် စစ်တပ်မှရွေးချယ်သည့် လွှတ်တော်ကိုယ်စားလှယ် (၂၅၀)၊ အောက်လွှတ်တော်တွင် ရွေးကောက်ခံအမတ် (၅၀၀) ပါဝင်သည်။
၂၀၁၉ခုနှစ် မတ်လ (၂၄)ရက်တွင် ထိုအခြေခံဥပဒေဖြင့် ရွေးကောက်ပွဲ ကျင်းပခဲ့သည်။
ထိုဥပဒေအရ အာဏာသိမ်းစစ်တပ်မှလာသော ဝန်ကြီးချုပ် ပရာယွတ်သည် အခွင့်အရေးအသာရခဲ့သည်။
ထို့နောက် ညွန့်ပေါင်းအစိုးရပေါ်ပေါက်လာပြီး ပရာယွတ်သည် အာဏာသိမ်းရာထူးမှနေ၍ ရွေးကောက်ခံဝန်ကြီးချုပ် အသွင်ပြောင်းလာခဲ့သည်။
ပရာယွတ်သည် ဝန်ကြီးချုပ် ဒုတိယသက်တမ်းအဖြစ် ၂၀၁၉ခုနှစ် ဇွန်လတွင် စတင်တာဝန်ယူခဲ့သည်။
လက်ရှိအခြေခံဥပဒေအရ ဝန်ကြီးချုပ်တစ်ဦးသည် (၄)နှစ်သက်တမ်း နှစ်ကြိမ် စုစုပေါင်း (၈)နှစ်သာ တာဝန်ယူခွင့်ရှိသည်။
ထို့ကြောင့် ၂၀၁၄ခုနှစ်မှစ၍ ဝန်ကြီးချုပ်ဖြစ်လာသော ပရာယွတ်သည် ၂၀၂၂ခုနှစ်တွင် သက်တမ်းပြည့်ပြီဖြစ်သည်။
ထို့အတွက်ကြောင့် ၎င်းအားရာထူးမှ ဆိုင်းငံ့ထားခဲ့သည်။
သို့သော် တစ်လခန့်အကြာတွင် အခြေခံဥပဒေဆိုင်ရာခုံရုံးက ပရာယွတ်၏ ဝန်ကြီးချုပ်သက်တမ်းအား အခြေခံဥပဒေစတင်အသက်ဝင်သည့် ၂၀၁၇ခုနှစ်မှသာ ရေတွက်ကြောင်း ဆုံးဖြတ်သဖြင့် ဆက်လက်၍ တာဝန်ထမ်းဆောင်ခွင့် ရခဲ့သည်။
၂၀၂၂ခုနှစ် နှစ်ကုန်ပိုင်းတွင် ယရာယွတ်သည် အာဏာရ Palang Pracharathပါတီနှင့် သဘောထားကွဲလွဲပြီးနောက် ၂၀၂၃ခုနှစ်တွင် United Thai Nation (UTN) ပါတီ၏ ဝန်ကြီးချုပ်လောင်းကိုယ်စားလှယ် ဖြစ်လာခဲ့သည်။
ပရာယွတ်က ၎င်း၏ပါတီအနေဖြင့် ရွေးကောက်ပွဲတွင် အနိုင်မရပါက နိုင်ငံရေးလောကမှ အနားယူမည်ဖြစ်ကြောင်း မဲဆွယ်ပွဲတစ်ခု၌ ပြောကြားခဲ့သည်။
၎င်းသည် ရွေးကောက်ပွဲတွင် ထပ်မံအနိုင်ရရှိပါက ၂၀၂၅ခုနှစ်အထိသာ တာဝန်ထမ်းဆောင်နိုင်မည်ဖြစ်သည်။
၂၀၂၃ရွေးကောက်ပွဲတွင် နိုင်ငံရေးပါတီ (၆၇)ပါတီမှ ဝင်ရောက်ယှဉ်ပြိုင်ကြသည်။
ထိုပါတီများကို ယေဘူယျအားဖြင့် အုပ်စုခွဲပါက လက်ရှိညွန့်ပေါင်းအစိုးရအဖွဲ့ဝင်များ၏ ပါတီများဖြစ်သော Palang Pracharath ပါတီ၊ Bhumjaithai ပါတီ၊ ဒီမိုကရက်ပါတီနှင့် UTN ပါတီတို့က တစ်အုပ်စု၊ အတိုက်အခံပါတီများဖြစ်ကြသော ဖြူထိုင်းပါတီ၊ Move Forward ပါတီများက တစ်အုပ်စုဖြစ်သည်။
အတိုက်အခံ ဖူထိုင်းပါတီ၏ ဝန်ကြီးချုပ်ကိုယ်စားလှယ်လောင်းမှာ ၂၀၀၆ခုနှစ်တွင် စစ်တပ်မှဖြုတ်ချခဲ့သော ဝန်ကြီးချုပ် သက်ဆင်ရှင်နာဝပ်၏ သမီး၊ ၂၀၁၄ခုနှစ်တွင် စစ်တပ်မှဖြုတ်ချခဲ့သော ဝန်ကြီးချုပ် ယင်လပ်ရှင်နာဝပ်၏ တူမ ပေထုံတန်ရှင်နာဝပ်ဖြစ်သည်။
၎င်းသည် အသက် (၃၆)နှစ်သာရှိသေးပြီး အနိုင်ရရှိပါက ၎င်း၏အဒေါ်ပြီးနောက် ထိုင်းနိုင်ငံ၏ ဒုတိယမြောက် အမျိုးသမီးဝန်ကြီးချုပ် ဖြစ်လာမည်ဖြစ်သည်။
မိုက်ကယ် အမည်ရှိ လူပုဂ္ဂိုလ်များမှာ မိုက်ကယ် ဂျက်ဆင် မိုက်ကယ် အဲရစ် မိုက်ကယ် အာတီးယား မိုက်ကယ် ရှူးမက်ကာ မိုက်ကယ် ဖရဲရိုး ဂျော့ မိုက်ကယ် မိုက်ကယ် ဖရိဒ်မန်း မိုက်ကယ် ဂျော်ဒန် မိုက်ကယ် ဖာရာဒေး မိုက်ကယ် ဘားနစ် (ဂျူဒိုခ) မိုက်ကယ် အယ်ဗာဆန် မိုက်ကယ် ကျော် မြင့် ဟွား ဟူ မိုက်ကယ် ဒဲလ် မိုက်ကယ် ခူစီယောနီ အက်ဝပ် မိုက်ကယ် လောရုံ မိုက်ကယ် အော့တို။
ပေါလ် အမည်ရှိ လူပုဂ္ဂိုလ်များမှာ ပေါလ် စေဇန်း ပေါလ် ဝေါ်ကာ ပေါလ် ကလီး ပေါလ် အယ်လန် ပေါလ် ကိုဟန် ပေါလ် ဝေါ်ကာ ပေါလ် ဂရေး။
ရော်နယ် အမည်ရှိ လူပုဂ္ဂိုလ်များမှာ ရော်နယ် ရေဂင် ရော်နယ် အိုဝင် ပဲရယ်လ်မန် ရော်နယ် ဖင်ဒလေ ရော်နယ် ဟာဒင်။
ဒေါ်နယ်လ် အမည်ရှိ လူပုဂ္ဂိုလ်များမှာ ဒေါ်နယ်လ် ထရန့် ဒေါ်နယ်လ် ဘရန်။
အဲရစ် အမည်ရှိ လူပုဂ္ဂိုလ်များမှာ အဲရစ် ကလဲ့ပ်တန် အဲရစ် ကန်တိုနာ ဂျိမ်းစ် အဲရစ် ဒရမ်မွန်း။
မာတင် အမည်ရှိ လူပုဂ္ဂိုလ်များမှာ မာတင် ဗန် ဗျူရင် မာတင် လီကာ-ရှင်း မာတင် လူသာကင်း ဂျူနီယာ မာတင် လူသာ။
ကားလ် အမည်ရှိ လူပုဂ္ဂိုလ်များမှာ ကားလ် မာ့ခ် ကားလ် လင်းနီးယပ် ကားလ် ကာစတင် ကားလ် ယွန်း။
ချားလ်စ် အမည်ရှိ လူပုဂ္ဂိုလ်များမှာ ချားလ်စ် ဖက်ဖာမန် ချားလ်စ် သီအိုဒို ပက်ချယ်ဘဲလ် ချားလ်စ် ကရော့စ်ဝိတ် ချားလ်စ် ခို့ချ် ချားလ်စ် ဒီဂေါလ် ချားလ်စ် ဒါဝင် ချားလ်စ် မန်ဆန်။
ပေထုံတန် ရှင်နာဝပ် (၊ )(၂၉ ဩဂုတ် ၁၉၈၆ ဖွား) သည် ထိုင်းနိုင်ငံ အမျိုးသမီးနိုင်ငံရေးသမားတစ်ဦးဖြစ်ပြီး (၃၁) ဦးမြောက် ထိုင်းနိုင်ငံ ဝန်ကြီးချုပ် ဖြစ်သည်။
သူသည် အသက် (၃၇) နှစ် နှင့် ထိုင်းနိုင်ငံ၏ အသက်ငယ်ဆုံး ဝန်ကြီးချုပ် ဖြစ်လာခဲ့သူဖြစ်ပြီး၊ သူ့ အဒေါ် ယင်လပ် ပြီးနောက် ထိုင်းနိုင်ငံ၏ ဒုတိယမြောက် အမျိုးသမီးဝန်ကြီးချုပ် ဖြစ်သည်။
၂၀၂၃ အထွေထွေရွေးကောက်ပွဲတွင် ဖွေထိုင်းပါတီ (Pheu Thai Party)မှ ဝင်ရောက်ယှဉ်ပြိုင်ခဲ့ပြီး ဆေထာ ထဝီဆင် ရာထူးမှ ရပ်စဲခံရပြီးနောက် ဝန်ကြီးချုပ်ဖြစ်လာခဲ့သူ ၎င်းသည် ၂၀၂၅ ခုနှစ် ဇူလိုင် ၁ ရက်တွင် ရာထူးမှ ဆိုင်းငံ့ခံရပြီးနောက်၊၂၀၂၅ ခုနှစ်၊ ဩဂုတ်လ ၂၉ ရက်နေ့ သောကြာနေ့တွင် ကျင့်ဝတ်ဆိုင်ရာ အရှုပ်တော်ပုံဖြင့် ရာထူးမှ ဖယ်ရှားခံခဲ့ရသည်။
ပုဂ္ဂိုလ်ရေးဘဝ ၂၀၀၆ခုနှစ်တွင် စစ်တပ်မှ ဖြုတ်ချခြင်းခံခဲ့ရသော ဝန်ကြီးချုပ် သက်ဆင် ရှင်နာဝပ်၏ သမီးဖြစ်ကာ ၂၀၁၄ခုနှစ်တွင် စစ်တပ်မှဖြုတ်ချခံခဲ့ရသော ဝန်ကြီးချုပ် ယင်လပ် ရှင်နာဝပ်၏ တူမ လည်းဖြစ်သည်။
ပေထုံတန်ရှင်နာဝပ်ကို ၁၉၈၆ခုနှစ် ဩဂုတ်လ (၂၁)ရက်နေ့တွင် ထိုင်းနိုင်ငံ၊ ဘန်ကောက်မြို့၌ မွေးဖွားခဲ့သည်။
ထိုင်းနိုင်ငံမှ စီးပွားရေးလုပ်ငန်းရှင်ကြီး သက်ဆင်ရှင်နာဝပ်၏ အငယ်ဆုံးသမီးဖြစ်သည်။
ချူလာလောင်ကွန်းတက္ကသိုလ်မှ နိုင်ငံရေးသိပ္ပံ၊ လူမှုဗေဒ၊ မနုဿဗေဒဘာသာရပ်များဆိုင်ရာ ဘွဲ့ရရှိခဲ့သည်။
ထို့နောက် အင်္ဂလန်နိုင်ငံ ဆရီတက္ကသိုလ်မှ ဟိုတယ်စီမံခန့်ခွဲမှုဆိုင်ရာ ဘွဲ့လွန်ဘွဲ့ရရှိခဲ့သည်။
ပေထုံတန်သည် SC Asset ကော်ပိုရေးရှင်း၏ နံပါတ်တစ် ရှယ်ယာရှင်ဖြစ်ကာ ထိုင်းကွန်းဖောင်ဒေးရှင်း၏ ဒါရိုက်တာလည်းဖြစ်သည်။
Pitaka Suksawat နှင့် လက်ထပ်ခဲ့ကာ သားတစ်ယောက်နှင့် သမီးတစ်ယောက် ထွန်းကားခဲ့သည်။
နိုင်ငံရေး ၂၀၂၂ ခုနှစ် မတ်လ ၂၀ရက်နေ့တွင် ပြုလုပ်သော အစည်းအဝေး၌ ပေထုံတန်အား ဖွေထိုင်းပါတီမိသားစု၏ အကြီးအကဲအဖြစ် တင်မြှောက်ခဲ့သည်။
၂၀၂၂ခုနှစ် ဧပြီလတွင်ကျင်းပသော နှစ်ပတ်လည်တွေ့ဆုံပွဲ၌ ၎င်းအနေဖြင့် ထိုင်းနိုင်ငံတွင် စစ်အုပ်စုအပြောင်းအလဲကို မြင်လိုပြီး ဝန်ကြီးချုပ်ရာထူးအတွက် မယှဉ်ပြိုင်မီ အတွေ့အကြုံအများကြီးလိုကြောင်း ပြောကြားခဲ့သည်။
ကြိုတင်စစ်တမ်းများအရ ပေထုံတန်သည် ဖွေထိုင်းပါတီ၏ လူကြိုက်အများဆုံး ဝန်ကြီးချုပ်လောင်း ဖြစ်လာခဲ့သည်။
၂၀၂၃ခုနှစ် ဧပြီလတွင် ပေထုံတန်သည် အခြားသူနှစ်ဦးနှင့်အတူ ဖွေထိုင်းပါတီ၏ ၂၀၂၃ရွေးကောက်ပွဲအတွက် ဝန်ကြီးချုပ်လောင်း (၃)ဦးအနက် တစ်ဦး ဖြစ်လာခဲ့သည်။
မဲဆွယ်စည်းရုံးနေစဉ်ကာလတွင် ကိုယ်ဝန်အရင့်အမာဖြင့်ဖြစ်ပြီး ရွေးကောက်ပွဲရက်ရောက်ရန် နှစ်ပတ်အလိုခန့်တွင် ကလေးမီးဖွားခဲ့သည်။
သို့ရာတွင် ကလေးမီးဖွားပြီး ရက်ပိုင်းတွင် မဲဆွယ်စည်းရုံးမှုများ ပြန်လည်စတင်ခဲ့သည်။
ဝန်ကြီးချုပ် သက်တမ်း သူသည် ၂၀၂၃ ထိုင်းနိုင်ငံအထွေထွေရွေးကောက်ပွဲ တွင် ဖွေထိုင်းပါတီကိုယ်စားပြုပြီး ဝင်ပြိုင်ခဲ့သည်။
မဲနိုင်ခဲ့ပြီး ဖွေထိုင်းပါတီ ၏ ဝန်ကြီးချုပ်လောင်း အဖြစ် ရေပန်းစားခဲ့သည်။
သို့သော်လည်း သူ သည် ဝန်ကြီးချုပ် အမည်စာရင်း မတင်သွင်းခဲ့ဘဲ ဆေထာ ထဝီဆင် ကိုသာ အမည်တင်သွင်းခဲ့သည်။
ထိုင်းနိုင်ငံ၏ ၃၀ ဦးမြောက် ဝန်ကြီးချုပ်ဖြစ်လာသည့် ဆေထာ ထဝီဆင် သည် အစိုးရအဖွဲ့ထဲ ဝန်ကြီးတစ်ဦး ခန့်အပ်ခဲ့မှုနှင့်စပ်လျဉ်းပြီး ဥပဒေချိုးဖောက်သည်ဟု ဆိုကာ ထိုင်းအခြေခံဥပဒေတရားရုံး က ၂၀၂၄ ခုနှစ် ဩဂုတ်လ ၁၄ ရက်တွင် ရာထူးမှရပ်ဆိုင်းခဲ့သည်။
ထိုင်းနိုင်ငံ၏ အာဏာရဖြူထိုင်းပါတီက သက်ဆင်ရှင်နာဝပ်၏ သမီးဖြစ်သူ ၎င်းအား ဝန်ကြီးချုပ်လောင်းအဖြစ်ရွေးချယ်ကြောင်း ဩဂုတ် ၁၅ ရက်တွင် ကြေညာခဲ့သည်။
ထို့နောက် ၂၀၂၄ ဩဂုတ်လ ၁၆ ရက် တွင် ထိုင်းလွှတ်တော် က မဲခွဲဆုံးဖြတ်ပြီး သူ့အား ထိုင်းနိုင်ငံ၏ ၃၁ ဦးမြောက် ဝန်ကြီးချုပ် အဖြစ် ခန့်အပ်ခဲ့သည်။
၂၀၂၅ ခုနှစ်၊ မတ်လ ၂၄ ရက်နေ့တွင် ထိုင်းအောက်လွှတ်တော် အတိုက်အခံခေါင်းဆောင် Natthaphong Ruengpanyawut က ဝန်ကြီးချုပ်ပေထုံတန် အား ပြဿနာများစွာကို ဖြေရှင်းရန် ပျက်ကွက်ခြင်းနှင့် သူမ၏ မိသားစုနှင့် သက်ဆင်ရှင်နာဝပ်၏ အကျိုးစီးပွားကို ဆောင်ရွက်နေခြင်းတို့ဖြင့် စွပ်စွဲကာ အယုံအကြည်မရှိ အဆိုကို တင်သွင်းခဲ့သည်။
သို့သော် မတ်လ ၂၆ ရက်နေ့တွင် ပြုလုပ်ခဲ့သည့် မဲခွဲဆုံးဖြတ်မှု၌ ဖယ်သောင်းတန်က ၃၁၉ မဲဖြင့် အနိုင်ရရှိခဲ့သဖြင့် အဆိုမှာ ရှုံးနိမ့်ခဲ့သည်။
ရာထူးမှ ဆိုင်းငံ့ခံခြင်းနှင့် ထုတ်ပယ်ခံရခြင်း ၂၀၂၅ ခုနှစ်၊ ဇူလိုင်လ ၁ ရက်နေ့တွင် ထိုင်းဖွဲ့စည်းပုံအခြေခံဥပဒေခုံရုံးက ဝန်ကြီးချုပ် ပေထုံတန် ရှင်နာဝပ်ကို ရာထူးမှ ထုတ်ပယ်ရန် စွပ်စွဲထားသည့် အမှုနှင့်ပတ်သက်၍ ၇-၂ မဲဖြင့် ဝန်ကြီးချုပ်တာဝန်ယာယီမှ ဆိုင်းငံ့ခြင်း ခံရသည်။
ကမ္ဘောဒီးယားခေါင်းဆောင်ဟောင်း ဟွန်ဆန်နှင့် တယ်လီဖုန်းပြောဆိုမှု ပေါက်ကြားခဲ့ခြင်းအပေါ် ရိုးသားမှုမရှိခြင်းနှင့် ကျင့်ဝတ်ဆိုင်ရာ စံနှုန်းများကို ချိုးဖောက်ခြင်းတို့ဖြင့် စွပ်စွဲထားသည့် အထက်လွှတ်တော်အမတ် ၃၆ ဦး၏ လျှောက်လွှာကို ခုံရုံးက လက်ခံခဲ့သည်။
ဤဆုံးဖြတ်ချက်သည် ဖုန်းပြောဆိုမှုတစ်ခုအတွင်း သူမကို မရိုးသားမှုနှင့် ကျင့်ဝတ်ဆိုင်ရာ စံနှုန်းများချိုးဖောက်မှုများဖြင့် စွပ်စွဲခဲ့သော အထက်လွှတ်တော်အမတ် ၃၆ ဦး၏ တင်ပြချက်အပြီးတွင် ထွက်ပေါ်လာခြင်းဖြစ်သည်။
ဇွန်လ ၂၀ ရက်နေ့တွင် အထက်လွှတ်တော်ဥက္ကဋ္ဌ Mongkol Surasajja က တင်သွင်းခဲ့သည့် တင်ပြချက်တွင် Paetongtarn သည် ရာထူးကို အလွဲသုံးစားလုပ်ခြင်းနှင့် နိုင်ငံအကျိုးစီးပွားကို ထိခိုက်စေခြင်းဖြင့် ထိုင်းဖွဲ့စည်းပုံအခြေခံဥပဒေ၏ ပုဒ်မ ၁၆၀ နှင့် ၁၇၀ ကို ချိုးဖောက်သည်ဟု စွပ်စွဲခဲ့သည်။
ဖွဲ့စည်းပုံအခြေခံဥပဒေဆိုင်ရာ တရားရုံးက အမှုကို လက်ခံခဲ့ပြီး ခုခံချေပရန်အတွက် ၁၅ ရက် အချိန်ပေးခဲ့သည်။
ထို့နောက် Suriya Jungrungreangkit သည် ၂၀၂၅ ခုနှစ်၊ ဇူလိုင်လ ၁ ရက်နေ့မှ ဇူလိုင်လ ၃ ရက်နေ့အထိ ကြားဖြတ်ဝန်ကြီးချုပ်အဖြစ် တာဝန်ယူခဲ့သည်။
၎င်းနောက် Phumtham Wechayachai က ဝန်ကြီးချုပ်ရာထူးကို ဆက်ခံခဲ့ပြီး ၎င်း၏ ကြားဖြတ်အစိုးရအဖွဲ့တွင် Paetongtarn ကို ယဉ်ကျေးမှုဝန်ကြီးအဖြစ် ထည့်သွင်းခန့်အပ်ခဲ့သည်။
၂၀၂၅ ခုနှစ်၊ ဩဂုတ်လ ၂၉ ရက်နေ့ သောကြာနေ့တွင် အပြီးသတ်စီရင်ချက်ချခဲ့ရာ Paetongtarn မှာ ရာထူးမှ ထုတ်ပယ်ခံခဲ့ရသည်။
ဆက်စပ် ဖတ်ရှုရန် သက်ဆင် ရှင်နာဝပ် ယင်လပ် ရှင်နာဝပ် ကိုးကား ကဏ္ဍ:ထိုင်း နိုင်ငံရေးသမားများ ကဏ္ဍ:ထိုင်းနိုင်ငံ ဝန်ကြီးချုပ်များ ကဏ္ဍ:၁၉၈၆ မွေးဖွားသူများ။
thumb|၁၉၃၀ပြည့်နှစ်က ဂျူဘာမြို့ ဂျူဘာမြို့ () သည် တောင်ဆူဒန်နိုင်ငံ၏ မြို့တော်နှင့် အကြီးဆုံးမြို့ဖြစ်သည်။
နိုင်းမြစ်ဖြူပေါ်တွင် တည်ရှိကာ ဗဟိုအီကွေတိုးနီးယားပြည်နယ်၏ မြို့တော်လည်းဖြစ်သည်။
၂၀၁၇ခုနှစ်တွင် လူဦးရေ (၅၂၅,၉၅၃) ရှိသည်။
ဧရိယာစုစုပေါင်း (၅၂)စတုရန်းကီလိုမီတာ ကျယ်ဝန်းသည်။
သမိုင်းကြောင်း အော့တမန် အင်ပိုင်ယာလက်အောက်ခံနယ်မြေဖြစ်သော အီဂျစ်တို့လက်ထက်တွင် ဂျူဘာမြို့သည် တောင်ဘက်ဆုံးသော ခံတပ်မြို့ဖြစ်ခဲ့သည်။
၁၉၂၀ - ၁၉၂၁တွင် ခရစ်ယာန်သာသနာပြုအဖွဲ့မှ ဂျူဘာဟုခေါ်သော ဘာရီလူမျိုးများ၏ ရွာငယ်လေးတွင် ဂျူဘာမြို့ကို တည်ထောင်ခဲ့သည်။
၂၀၀၅ ငြိမ်းချမ်းရေးစာချုပ် ချုပ်ဆိုအပြီးတွင် တောင်ဆူဒန်ကိုယ်ပိုင်အုပ်ချုပ်ခွင့်ရဒေသ၏ မြို့တော်ဖြစ်လာပြီးနောက် မြို့သည် မြန်ဆန်စွာ တိုးတက်လာခဲ့သည်။
၂၀၁၁ခုနှစ်တွင် လွတ်လပ်ရေးရလာပြီးနောက် တောင်ဆူဒန်နိုင်ငံ၏ မြို့တော် ဖြစ်လာခဲ့သည်။
နိုင်ငံရေးဩဇာရှိသူများက မြို့တော်ကို ရမ်စီရယ်ဒေသသို့ ပြောင်းရွှေ့လိုကြကာ အစိုးရက ပြောင်းရွှေ့ရန် ကြေညာခဲ့သော်လည်း မဖြစ်လာခဲ့သေးပေ။
ဂျူဘာမြို့သည် သက်တမ်းအငယ်ဆုံးကမ္ဘာ့မြို့တော်များစာရင်းတွင် ထိပ်ပိုင်းမှ ဝင်လာခဲ့သည်။
ဘာဘရာ အမည်ရှိ လူပုဂ္ဂိုလ်များမှာ ဘာဘရာ ပဲလ်ဗင် ဘာဘရာ စတွိုင်းဆာန်။
တင် အမည်ရှိ လူပုဂ္ဂိုလ်များမှာ တင် စလီဖီး တင် ကွတ်။
ဝီလီယံ အမည်ရှိ လူပုဂ္ဂိုလ်များမှာ ဝီလီယံ မင်းသား ဝီလီယံ ဟာရှယ် ဝီလီယံ ကမ်ကွမ်ဘာ အောင်နိုင်သူ ဝီလီယံ။
စတီဗင် အမည်ရှိ လူပုဂ္ဂိုလ်များမှာ စတီဗင် စမေးလ် စတီဗင် စပီးလ်ဘတ်ခ် စတီဗင် ဂျရတ်။
ပျားနို့ဖြင့် ဝန်းရံထားသော ဖွံ့ဖြိုးဆဲ ပျားဘုရင်မ သားလောင်းများ ပျားနို့ သည် ပျားသားလောင်း နှင့် အရွယ်ရောက်ပြီး ပျားဘုရင်မများ ၏ အာဟာရအတွက် အသုံးပြုသော ပျားရည် စစ်ထုတ်မှုတစ်ခုဖြစ်သည်။
၎င်းကို သူနာပြုပျားများ၏ လည်ချောင်း အတွင်းရှိ ဂလင်းများ မှစစ်ထုတ်ပြီး လိင်မခွဲခြားဘဲ မျိုးစိတ်မခွဲခြားဘဲ ကိုလိုနီအတွင်းရှိ သားလောင်းအားလုံးကို အစာကျွေးသည်။
Graham, J. (ed.) (1992) The Hive and the Honey Bee (Revised Edition). Dadant & Sons. thumb| ပျားဘောင်ပေါ်ရှိ ဆဲလ်တစ်ခုအတွင်းမှ ပျားဘုရင်မသား‌ောင်း ပျားဘုရင်မအသစ်များဖန်တီးခြင်းလုပ်ငန်းစဉ်အတွင်း အလုပ်သမားပျားများသည် အထူးပျားဘုရင်မဆဲလ်များကို ဖန်တီးကြသည်။
ဤဆဲလ်များရှိ သားလောင်းများကို ပျားနို့ အများအပြားဖြင့် အစာကျွေးသည်။
ဤအစာကျွေးခြင်းမျိုးသည် ဥဥရန် လိုအပ်သော အပြည့်အ၀ဖွံ့ဖြိုးသော သားဥအိမ်များ အပါအဝင် ပျားဘုရင်မ ခန္ဓာကိုယ်ပုံပန်းသဏ္ဌာန်အစိတ်အပိုင်းများ ဖွံ့ဖြိုးမှုကို အစပျိုးပေးသည်။
တစ်ခါတစ်ရံတွင် ပျားနို့ကို အစားထိုးဆေးပညာ အမျိုးအစားအောက်တွင်ပါဝင်သော ပျားကုထုံး တွင် အသုံးပြုသည်။
လူသားများအတွက် အာဟာရဖြည့်စွက်စာ အဖြစ် မကြာခဏ ရောင်းချလေ့ရှိသော်လည်း ပျားနို့ စားသုံးခြင်းသည် လူသားများအတွက် ကျန်းမာရေးအကျိုးကျေးဇူးများပေးသည်ဟူသော အဆိုကို လက်ရှိအထောက်အထားများက ပံ့ပိုးခြင်းမရှိကြောင်း ဥရောပအစားအစာဘေးကင်းလုံခြုံရေးအာဏာပိုင်အဖွဲ့က ကောက်ချက်ချထားသည်။
အမေရိကန်ပြည်ထောင်စုတွင်၊ အစားအသောက်နှင့် ဆေးဝါးကွပ်ကဲရေးဌာနသည် အမှန်တကယ်မဟုတ်သည့် ကျန်းမာရေးအကျိုးကျေးဇူးများဖြင့်ကြော်ငြာကာဈေးကွက်တင်ရောင်းချသည့် ပျားနို့ထုတ်ကုန်ကုမ္ပဏီများကို တရားဥပဒေအရ အရေးယူခဲ့ပြီးဖြစ်သည်။
ထုတ်လုပ်မှု လုပ်သားပျားများ၏ ဦးခေါင်းပိုင်းရှိ ဂလင်းများမှ စစ်ထုတ်လိုက်သော ပျားနို့ကို ဒရုန်းများ (ပျားထီးများ)၊ ပျားလုပ်သားများ (မြုံသောအမများ) သို့မဟုတ် ပျားဘုရင်မများ (သန္ဓေအောင်သော အမများ) ဖြစ်လာမည့် ပျားသားလောင်းများအားလုံးကို ကျွေးသည်။
သုံးရက်အကြာတွင် ပျားထီးနှင့် လုပ်သားပျားသားလောင်းများကို ပျားနို့ ဆက်မကျွေးတော့ဘဲ ပျားဘုရင်မသားလောင်းများကိုမူ ၎င်းတို့၏ ဖွံ့ဖြိုးကြီးထွားမှုကာလတစ်လျှောက်လုံး ဤအထူးဓာတ်ကို ဆက်လက်ကျွေးမွေးသည်။
ပါဝင်မှု ပျားနို့ တွင် ရေ ၆၇%၊ ပရိုတင်း ၁၂.၅%၊ ရိုးရိုး သကြား ၁၁% ( monosaccharides ), fatty acids ၆% နှင့် 10-hydroxy-2-decenoic acid (10-HDA) ၃.၅% တို့ပါဝင်သည်။
၎င်းတွင် အနည်းလို သတ္တုဓာတ်များ ၊ ဘက်တီးရီးယားသေစေသောပစ္စည်းနှင့် ပဋိဇီဝ ပါဝင်ပစ္စည်းများ၊ pantothenic acid (ဗီတာမင် ဘီ5)၊ pyridoxine ( ဗီတာမင် ဘီ6 ) နှင့် ပမာဏအနည်းငယ်မျှသော ဗီတာမင် စီ Graham, J. (ed.) (1992) The Hive and the Honey Bee (Revised Edition). Dadant & Sons.[page needed] တို့ ပါဝင်သော်လည်း အဆီတွင်ပျော်ဝင်နိုင်သော ဗီတာမင် A ၊ D ၊ E သို့မဟုတ် K တို့ မပါဝင်ပေ။
အသားဓာတ်များ ပျားနို့၏အဓိကအသားဓတ် (MRJPs) သည် ပျားရည်ထုတ်သောပျားများမှ စစ်ထုတ်လိုက်သော အသားဓာတ် မိသားစုဖြစ်သည်။
အဆိုပါအသားဓာတ်မိသားစုတွင် အသားဓာတ်ကိုးမျိုးပါဝင်ပြီး ၎င်းတို့အနက် MRJP1 (Royalactin)၊ MRJP2၊ MRJP3၊ MRJP4 နှင့် MRJP5 တို့သည် လုပ်သားပျား မှစစ်ထုတ်လိုက်သော ပျားနို့ထဲတွင် ပါဝင်ပါသည်။
MRJP1 သည် အပေါများဆုံးဖြစ်ပြီး အရွယ်အစားအကြီးဆုံးဖြစ်သည်။
အသားဓာတ်ငါးမျိုးသည် ပျားနို့တွင်ပါသော အသားဓာတ်စုစုပေါင်း၏ ၈၃ မှ ၉၀% အထိ ပါဝင်ပါသည်။
ပျားနို့ကို ရှေးခေတ်ကတည်းက တိုင်းရင်းဆေး တွင် အသုံးပြုခဲ့ကြပြီး ပျားနို့တွင်ပါသော MRJP များသည် အဓိကဆေးဖက်ဝင်ပစ္စည်းများဖြစ်ကြောင်း သက်သေပြထားကြပြီးဖြစ်သည်။
ပျားနို့ကို မျိုးဗီဇ ကိုးမျိုး ( mrjp genes ) ပါသည့် မျိုးဗီဇမိသားစုက ထုတ်လုပ်ပေးသည်။
အဆိုပါ မျိုးဗီဇမိသားစုမှာ သီးထိုးယင်ကောင် ( Drosophila ) နှင့် ဘက်တီးရီးယားများရှိ မျိုးဗီဇ ကဲ့သို့သော အဝါရောင် မျိုးရိုးဗီဇမိသားစု ၏ အုပ်စုဝင်များဖြစ်ပါသည်။
ပျားနို့သည် ပျားဘုရင်မသားလောင်း နှင့် လုပ်သားပျားသားလောင်းများ ဟူ၍ သားလောင်းများ ကွဲကွဲပြားပြား ဖွံ့ဖြိုးတိုးတက်လာစေရာတွင် အဓိကပါဝင်ပြီး ပျားကိုလိုနီအတွင်း အလုပ် ခွဲဝေလုပ်ကိုင်ခြင်းစနစ် ကို ဖြစ်ပေါ် စေပါသည်။
ဗီဇပြောင်း သက်ရောက်မှု ပျားဘုရင်မများနှင့် လုပ်သားပျားများသည် ပတ်ဝန်းကျင်ထိန်းချုပ်ထားသော phenotypic polymorphism ၏ အထူးခြားဆုံး ဥပမာများထဲမှ တစ်ခုကို ကိုယ်စားပြုသည်။
သားလောင်းနှစ်ကောင်တွင် တူညီသော DNA ရှိရာမှ တစ်ကောင်သည် အလုပ်သမားဖြစ်လာသော်လည်း တစ်ကောင်မှာ ဘုရင်မတစ်ပါးဖြစ်လာကာ အရွယ်ရောက်ပြီးပျားနှစ်ကောင်သည် ခန္ဓာဗေဒ ဇီဝကမ္မဆိုင်ရာ သက်တမ်းနှင့် မျိုးပွားနိုင်မှုတို့ အပါအဝင် ကျယ်ပြန့်သော ဝိသေသလက္ခဏာပိုင်းတွင် များစွာ ကွဲပြားနေသည်။
Winston, M, The Biology of the Honey Bee, 1987, Harvard University Press ပျားဘုရင်မများသည် အမျိုးသမီးလိင်ဇာတ်အမျိုးအစားအဖြစ် ဖွဲ့စည်းထားပြီး ကြီးမားသောတက်ကြွသောသားဥအိမ်များပါရှိကာ လုပ်သားပျားအမများတွင်မူ သိမ်နေသော လှုပ်ရှားမှုမရှိသော သားဥအိမ်များသာပါရှိသဖြင့် မြုံနေသော သဘောရှိပါသည်။
ဘုရင်မ-အလုပ်သမား ဖွံ့ဖြိုးမှုဆိုင်ရာ ပိုင်းခြားမှုကို တော်ဝင်ဂျယ်လီဖြင့် ကွဲပြားသော အစာကျွေးခြင်းဖြင့် မျိုးဗီဇအရ ထိန်းချုပ်ထားသည်။
အထူးသဖြင့် Royalactin ပရိုတင်းကြောင့် ဖြစ်ပုံရသည်။
ဘုရင်မဖြစ်လာရန် ရည်မှန်းထားသော ပျားသားလောင်း အမကို ပျားနို့ အမြောက်အမြား ကျွေးမွေးသည်။
၎င်းသည် ဘုရင်မ၏ ဖွံ့ဖြိုးတိုးတက်မှုကို ဖြစ်ပေါ်စေသည့် မော်လီကျူးဖြစ်ရပ်များကို ဖြစ်ပေါ်စေသည်။
Maleszka, Ryszard (27 October 2014). "Epigenetic integration of environmental and genomic signals in honey bees: the critical interplay of nutritional, brain and reproductive networks". Epigenetics. 3 (4): 188–192. doi:10.4161/epi.3.4.6697. PMID 18719401. ဤဖြစ်စဉ်ကို CpG methylation ဟုခေါ်သော DNA ၏ epigenetic ပြုပြင်မွမ်းမံခြင်းဖြင့် ဖျန်ဖြေပေးကြောင်း ပြသထားသည်။
အသစ်ပေါက်လာသော သားလောင်းများတွင် မီသလိတ် DNA ထုတ်ပေးသည့် အင်ဇိုင်းတစ်ခု၏ ထုတ်ဖော်မှုကို အသံတိတ်စေခြင်းသည် သားလောင်းကြီးထွားမှုလမ်းကြောင်းအပေါ် ပျားနို့ကဲ့သို့ အကျိုးသက်ရောက်မှုကို ဖြစ်စေသည်။
DNA methylation ပမာဏ လျော့ကျသွားသော လူအများစုသည် အပြည့်အဝဖွံ့ဖြိုးသော သားဥအိမ်ရှိသော ဘုရင်မများအဖြစ် ပေါ်ထွက်လာကြသည်။
ဤတွေ့ရှိချက်သည် ပျားရည်တွင် DNA methylation ၏ epigenetic information ကို အာဟာရထည့်သွင်းခြင်းဖြင့် ကွဲပြားစွာပြောင်းလဲနိုင်စေသည်ဟု အကြံပြုထားသည်။
လူသားများအသုံးပြုမှု ပြုစုပျိုး‌ောင်ခြင်း ပျားနို့ကို ပျားဘုရင်မထုတ်လုပ်ရန် ရွှေ့ပြောင်းနိုင်သောဘောင်အဖုများဖြင့် ကိုလိုနီနယ်များကို နှိုးဆွခြင်းဖြင့် ရိတ်သိမ်းသည်။
ပျားနို့ကို ဘုရင်မဆဲလ်တစ်ခုစီ ( ပျားလပို့ ) မှ လေးရက်ခန့်သားလောင်းအရွယ်တွင် စုဆောင်းသည်။
ဤအရာများသည် ပမာဏများသော ဆဲလ်များသာဖြစ်သည်။
အဘယ်ကြောင့်ဆိုသော် နို့ကို အလုပ်သမားသားလောင်းအား ကျွေးသောအခါ၊ ၎င်းတို့ထံသို့ တိုက်ရိုက် ကျွေးမွေးပြီး ၎င်းကို ထုတ်လုပ်သည့်အတိုင်း စားသုံးကြပြီး သားလောင်းများ၏ ဆဲလ်များသည် သားလောင်း စားသုံးနိုင်သည်ထက် ပိုမိုမြန်ဆန်သော ပျားနို့ဖြင့် သိုလှောင်ထားခြင်းကြောင့် ဖြစ်သည်။
ထို့ကြောင့် ဘုရင်မဆဲလ်များတွင်သာ ပျားနို့၏ ရိတ်သိမ်းခြင်းကို လက်တွေ့ကျသည်။
၅-၆ လရှိသော တရာသီအတွင်း ကောင်းမွန်စွာ စီမံခန့်ခွဲနိုင်သော ပျားအုံတစ်အုံသည် ခန့်မှန်းခြေအားဖြင့် ထုတ်ပေးနိုင်သည်။
ပျားနို့ ထုတ်ကုန်သည် ပျက်စီးလွယ်သောကြောင့် ထုတ်လုပ်သူများသည် ပျားနို့ကို ရောင်းချခြင်း သို့မဟုတ် စုဆောင်းခြင်းစင်တာသို့ မပို့ဆောင်မချင်း သင့်လျော်သော အအေးခန်း (ဥပမာ အိမ်သုံးရေခဲသေတ္တာ သို့မဟုတ် ရေခဲသေတ္တာ) သို့ ချက်ချင်းဝင်ရောက် သိမ်းဆည်းထားနိုင်ရပါမည်။
တခါတရံတွင် ပျားရည် သို့မဟုတ် ပျားဖယောင်းကို ပျားနို့ထဲသို့ ထည့်လေ့ရှိပြီး ၎င်းကို ထိန်းသိမ်းရာတွင် အထောက်အကူဖြစ်စေသည်ဟု ယူဆကြသည်။
ဘေးထွက်ဆိုးကျိုးများ ပျားနို့သည် နှာ စေးခြင်း ၊ ပန်းနာရင်ကျပ်ရောဂါ အထိ အသက်ဆုံးရှုံးစေသော ဓာတ်မတည့်မှု အထိ ဖြစ်စေနိုင်သည်။
ပျားနို့ သောက်သုံးသူများတွင် ဓာတ်မတည့်မှု ဖြစ်ပွားမှု၏ ဘေးထွက်ဆိုးကျိုးများ ရာခိုင်နှုန်းကို မသိရသေးပါ။
ပျားနို့နှင့် ဓာတ်မတည့်မှုဖြစ်နိုင်ချေသည် အခြားပစ္စည်းများနှင့်ဓာတ်မတည့်သူများတွင် ပိုများသည်။
နောက်ထပ်ကြည့်ရန် 3-Hydroxydecanoic အက်ဆစ် 3,10-Dihydroxydecanoic အက်ဆစ် 3,11-Dihydroxydodecanoic အက်ဆစ် ပျားပရိုပိုလစ် ပျားဘုရင်မ အက်ဆစ် ကိုးကား Category:ပျား ထုတ်ကုန်များ။
ကမ္ဘာ့လက်ဝှေ့အဖွဲ့ချုပ် () ၂၀၁၉ ခုနှစ်တွင် အပြည်ပြည်ဆိုင်ရာ ကြီးကြပ်မှုဖြင့် အပျော်တမ်း နှင့် ပရော်ဖက်ရှင်နယ် မြန်မာ့ လက်ဝှေ့ ဟူ၍ စတင်တည်ထောင်ခဲ့သော အဖွဲ့အစည်း ဖြစ်သည်။
WLF အနေဖြင့် လက်ဝှေ့ အားကစားကို မြန်မာနိုင်ငံတွင်သာမက နိုင်ငံတကာတွင် ပိုမိုကျယ်ပြန့်လာအောင် ကူညီဆောင်ရွက်ပေးရန် တာဝန်ယူထားသည်။
ဘရစ်ချိုစ် - သစ်တောသည် ငါတို့၏ဥစ္စာ () သည် ၂၀၁၂ ခုနှစ်က ထုတ်လုပ်သော ဘရာဇီး အန်နီမေးရှင်း ရုပ်ရှင်ဖြစ်သည်။
ယင်းဇာတ်ကားသည် ဒါရိုက်တာ ပေါလု မွန်ဟို့ဇ်၏ ဖန်တီးမှုလက်ရာ ဘရစ်ချိုစ် ဇာတ်ကားစီးရီးမှ ဒုတိယမြောက် ဇာတ်ကားဖြစ်သည်။
သရုပ်ဆောင်သည် ပေါလု မွန်ဟို့ဇ် အဖြစ် တာလီစ် (Tales) ရီနက် လိုင်ယွန် အဖြစ် ဂျိုင်ယာဇင်ဟို (Jairzinho) ဗာဒီကို စချီတီနီ အဖြစ် ဘန်ဒီရာ (Bandeira) ဖေဘီအူလာ နာစီမင်တို အဖြစ် ဒူးမွန့်ဇင်ဟို (Dumontzinho) မာဆယ်လို တက်စ် အဖြစ် မစ္စတာ ဘီရဒီစထရွိုင် (Mr. Birdestroy) မီရှဲလ် ပုချီ အဖြစ် ပန်ဒါကလေး (Pandinha) အန်တိုနီယို အဘူဂျမ်ရာ အဖြစ် အယ်လ် ကိုကိုဗာ (Al Corcova) အန်ဒရီ အဘူဂျမ်ရာ အဖြစ် ကြွက်ကြီး (Ratão) ဟယ်လီယို ဘာဘိုဆာ အဖြစ် ဆမ် ဘာလဒီအီဂလီ (Sam Baldeagle) ဝယ်လင်တန် ဝီလာ အဖြစ် ဂျာဂူအာ (Jaguar) အင်နီယာစ် လူးရ အဖြစ် ရူဘီနယ်လ်ဆင် (Rubinelson) မော်ရို ဇနတာ အဖြစ် ပီ. ဒူးမွန့် (P. Dumont) ရေဂျီနာ ဗိုဂီ အဖြစ် မဒမ် အိုက်စစ် (Madame Ísis) လက်တီစီယာ လက်လီ အဖြစ် မာယာ (Maya) ကိုးကား ပြင်ပလင့်ခ် ကဏ္ဍ:၂၀၁၂ ရုပ်ရှင်ဇာတ်ကားများ ကဏ္ဍ:ဘရာဇီး ရုပ်ရှင်ဇာတ်ကားများ ကဏ္ဍ:ပေါ်တူဂီဘာသာစကား ရုပ်ရှင်ဇာတ်ကားများ ကဏ္ဍ:ဘရာဇီး ကာတွန်းရုပ်ရှင်ဇာတ်ကားများ။
ဘရစ်ချိုစ် () သည် ဘရာဇီး အန်နီမေရှင်းရုပ်မြင်သံကြားစီးရီးဖြစ်သည်။
၎င်းကို ၁၃ အောက်တိုဘာ ၂၀၁၄ ခုနှစ်တွင် တီဗွီ ဘရာဇီး ရုပ်သံလိုင်း တွင် ထုတ်လွှင့် ပြသခဲ့သည်။
ဇာတ်ကောင်များ အဓိကဇာတ်ကောင်များ တာလီစ် () ငယ်ဂျိုက်ဂွါးတစ်ကောင်။
သူသည် ဂိုဏ်း၏ခေါင်းဆောင်ဖြစ်သည်။
ဂျိုင်ယာဇင်ဟို () ငယ်နာဆွာတစ်ကောင်။
ဘန်ဒီရာ () ငယ်အပြာရောင်ပုရွက်ဆိတ်စားကောင်တစ်ကောင်။
ဒူးမွန့်ဇင်ဟို () ငယ်လိမ္မော်ရောင်ငှက်တစ်ကောင်။
သူသည် ဂိုဏ်း၏ဉာဏ်ကြီးရှင်ဖြစ်သည်။
အပိုင်းများ ရာသီ ၁ Vírus Maldito O Jogo Do Bricho Alarme Sonoro Amando Pacas A Boa Forma Aniversário da Dona Gina O Profeta A Prova A Velhice Está Chegando Água Cinema no Limite O Presente do Tales Ciências Vs Magia ကိုးကား ပြင်ပလင့်ခ် ကဏ္ဍ:ကာတွန်းရုပ်သံဇာတ်လမ်းတွဲများ။
ပီတာ လင်ဂျာရိုအန်ရတ် (၊ ၊ ) သည် ထိုင်းနိုင်ငံမှ အမျိုးသားနိုင်ငံ​ရေးသမားနှင့် စီးပွားရေးလုပ်ငန်းရှင်တစ်ဦးဖြစ်သည်။
ရှေ့သို့ချီပါတီ၏ ခေါင်းဆောင်လည်းဖြစ်သည်။
၂၀၂၃ အထွေထွေရွေးကောက်ပွဲတွင် ပါဝင်ယှဉ်ပြိုင်ခဲ့ပြီး ၎င်း၏ပါတီက အမတ်နေရာ အများစုကို ဦးဆောင်ထားသည်။
အစောပိုင်းဘဝနှင့် ပညာရေး ပီတာကို ၁၉၈၀ပြည့်နှစ် စက်တင်ဘာလ ၅ရက်နေ့တွင် မွေးဖွားခဲ့သည်။
မိသားစုတွင် အကြီးဆုံးသားဖြစ်သည်။
သူ၏ဖခင်သည် စိုက်ပျိုးရေးနှင့် သမဝါယမဝန်ကြီးဌာန၏ အကြံပေးတစ်ဦးဖြစ်သည်။
ဦးလေးဖြစ်သူမှာ ပြည်ထဲရေးဝန်ကြီး၏ အတွင်းဝန်ဖြစ်ကာ ဝန်ကြီးချုပ် သက်ဆင် ရှင်နာဝပ်နှင့် ရင်းနီးသူလည်းဖြစ်သည်။
သူသည် အသက် (၁၁)နှစ်အရွယ်တွင် နယူးဇီလန်နိုင်ငံသို့ ပို့ဆောင်မခံရမီတွင် ဘန်ကောက်ခရစ်ယာန်ကောလိပ်(အထက်တန်းကျောင်း)သို့ တက်ရောက်ခဲ့သည်။
နယူးဇီလန်တွင် အလယ်အလတ်တန်းစားမိသားစုတစ်ခုနှင့်အတူ နေထိုင်ခဲ့ပြီး သတင်းစာပို့ခြင်း၊ နွားနို့ပို့ခြင်းကဲ့သို့သော အချိန်ပိုင်းအလုပ်များ လုပ်ကိုင်ခဲ့သည်။
ရုပ်သံများမှ လွှတ်တော်ဆွေးနွေးမှုများကို ကြည့်ခြင်းဖြင့် ၎င်း၏နိုင်ငံရေးစိတ်ဝင်စားမှုကို မြင့်တက်စေခဲ့သည်။
အထက်တန်းအောင်ပြီးနောက် ထိုင်းနိုင်ငံသို့ ပြန်ခဲ့ပြီး ၂၀၀၂ခုနှစ်၌ ဓမ္မသတ်တက္ကသိုလ်တွင် ဘဏ္ဍာရေးဆိုင်ရာ ဘွဲ့ရရှိခဲ့သည်။
အမေရိကန်ပြည်ထောင်စု တက္ကဆပ်ပြည်နယ်ရှိ တက္ကဆပ်တက္ကသိုလ်သို့ တက်ရောက်ရန် ပညာသင်ဆုပါရရှိခဲ့သည်။
နောက်ပိုင်းတွင် ဟားဗက်တက္ကသိုလ်မှ နိုင်ငံတကာကျောင်းသား ပညာသင်ဆုပါ ရရှိခဲ့သည်။
ဤသည်မှာ ထိုင်းနိုင်ငံမှ ပထမဆုံး ရရှိခြင်းဖြစ်သည်။
ဟားဗက်တက္ကသိုလ်၏ ဂျွန်အက်ဖ်ကနေဒီအစိုးရကျောင်းမှလည်း ပြည်သူ့မူဝါဒဆိုင်ရာ မာစတာဘွဲ့ ရရှိခဲ့သေးသည်။
အမ်အိုင်တီတက္ကသိုလ်၏ ဆလိုအမ်အုပ်ချုပ်မှုကျောင်းမှလည်း စီးပွားရေးစီမံခန့်ခွဲမှုဆိုင်ရာ မာစတာဘွဲ့ ရရှိခဲ့သည်။
စီးပွားရေးလုပ်ငန်းရှင်ဘဝ ဖခင်ကွယ်လွန်ပြီးနောက် အသက် (၂၅)နှစ်တွင် ထိုင်းနိုင်ငံသို့ ပြန်လာခဲ့ပြီး CEO Agrifood ဟုအမည်ရ ၎င်းတို့မိသားစုပိုင် ဖွဲနုဆီလုပ်ငန်းတွင် မန်နေဂျင်းဒါရိုက်တာအဖြစ် လုပ်ကိုင်ခဲ့သည်။
ကုမ္ပဏီသည် (၂)နှစ်အကြာတွင် ပြန်လည် အခြေကျလာခဲ့သဖြင့် ပီတာသည် ၎င်း၏မာစတာဘွဲ့များအတွက် အမေရိကန်ပြည်ထောင်စုသို့ ပြန်ခဲ့သည်။
သူသည် ၂၀၁၇ခုနှစ်မှ ၂၀၁၈ခုနှစ်အထိ ဂရပ်ကုမ္ပဏီ (ထိုင်း) ၏ အမှုဆောင်ဒါရိုက်တာအဖြစ် လုပ်ကိုင်ခဲ့သည်။
နိုင်ငံရေးသမားဘဝ ပီတာသည် ၂၀၁၉ရွေးကောက်ပွဲတွင် ဝင်ပြိုင်မည့် ရှေ့အနာဂတ်ပါတီ (Future Forward Party) သို့ အဖွဲ့ဝင်ခဲ့သည်။
ပါတီခေါင်းဆောင် ဓနာဓရ ကျွန်ရွန်းရွန်းကစ် ၏ ဖိတ်ကြားချက်အရ ရွေးကောက်ခံကိုယ်စားလှယ်အဖြစ် ပါဝင်ခဲ့သည်။
၎င်းတို့ပါတီသည် ၂၀၁၄စစ်အာဏာသိမ်းပြီးနောက် ကြီးစိုးနေသည့် စစ်အုပ်စုကို စိန်ခေါ်မည့် အတိုက်အခံပါတီတစ်ခုဖြစ်သည်။
ပါတီ၏ ရွေးကောက်ပွဲကတိကဝတ်တွင် ထိုင်းနိုင်ငံ၏ အခြေခံနိုင်ငံရေးစနစ်ကို ပြောင်းလဲရန် လက်နက်ကိုင်တပ်များ၏ လုပ်ပိုင်ခွင့်ကို ကန့်သတ်ရန် ပါဝင်သည်။
ဘုရင်စနစ်ကို ပြောင်းလဲရန်လည်း သွယ်ဝိုက်၍ ပြောဆိုခဲ့သည်။
၎င်းတို့ပါတီသည် ရွေးကောက်ပွဲ၌ တတိယမြောက်အမတ်အများဆုံး ရရှိကာ ရှေးရိုးစွဲဝါဒီများအား အံ့အားသင့်စေခဲ့သည်။
ပီတာသည် အောက်လွှတ်တော်အမတ်နေရာအတွက် အနိုင်ရခဲ့သည်။
၂၀၁၉ခုနှစ် ဇူလိုင်လတွင် သူသည် အစိုးရအား စိုက်ပျိုးရေးမူဝါဒများကို အာရုံစိုက်လာရန် "အချက်ငါးချက်သီအိုရီ"ကို လွှတ်တော်၌ တင်သွင်းခဲ့သည်။
ပါတီချင်းမတူသော်လည်း ၎င်း၏တင်သွင်းမှုကို ပြည်ထဲရေးဝန်ကြီးက ချီးကျူးခဲ့သည်။
ရှေ့အနာဂတ်ပါတီသည် ထိုင်းနိုင်ငံတော်ဝင်ဝါဒီသမားများ၊ စစ်ဘက်သမားများ၏ ခြိမ်းခြောက်မှုများခံခဲ့ရကာ ဖွဲ့စည်းပုံအခြေခံဥပဒေတရားရုံးက ပါတီကို ဖျက်သိမ်းခဲ့သည်။
ထို့နောက် ပါတီ၏အမတ်အချို့က ရှေ့သို့ချီ (Move Forward Party) ကို ထူထောင်ခဲ့ကြသည်။
ပီတာက ၂၀၂၃ရွေးကောက်ပွဲတွင် ပါတီကို ခေါင်းဆောင်ခဲ့သည်။
ရွေးကောက်ပွဲတွင် ၎င်းတို့ပါတီက အမတ်အများစု အနိုင်ရလာပြီးနောက်တွင် ပီတာက သူ့အနေဖြင့် ထိုင်းနိုင်ငံ၏ ဝန်ကြီးချုပ်ဖြစ်ရန် အသင့်ဖြစ်ပြီဟု ကြေညာခဲ့သည်။
ထို့အပြင် ရွေးကောက်ပွဲရလဒ်ကို ဖျက်ဆီးသူများသည် ကြီးကြီးမားမားပေးဆပ်ရမည်ဟုလည်း သတိပေးခဲ့သည်။
၂၀၂၃ ​ရွေး​ကောက်ပွဲ ၂၀၂၃ရွေးကောက်ပွဲတွင် ပီတာ၏ပါတီသည် အများစုအနိုင်ရခဲ့ပြီး ပီတာသည် ဝန်ကြီးချုပ်အဖြစ် အရွေးချယ်ခံခဲ့သည်။
လွှတ်တော်အမတ်များ၏ ပထမအကြိမ် မဲပေးရွေးချယ်မှုတွင် ပီတာသည် မဲအလုံအလောက် မရခဲ့ပေ။
လွှတ်တော်နှစ်ရပ်ပေါင်း အမတ် (၇၅၀)တွင် (၃၂၄)မဲသာ ရရှိခဲ့သည်။
ဝန်ကြီးချုပ်ဖြစ်ရန်အတွက် (၃၇၆)မဲ လိုအပ်သည်။
ပီတာက သူ့အနေဖြင့် ဒုတိယအကြိမ်ထပ်မံကြိုးစားမည်ဟု ကြေညာခဲ့သည်။
သို့ရာတွင် ဒုတိယအကြိမ်မဲပေးမှုမစမီ ထိုင်းအခြေခံဥပဒေခုံရုံးက သူ့အား လွှတ်တော်ကိုယ်စားလှယ်အဖြစ်မှ ဆိုင်းငံ့ခဲ့သည်။
လွှတ်တော်ဥပဒေအရ ကန့်သတ်ထားသော မီဒီယာလုပ်ငန်းအား ရှယ်ယာထည့်ဝင်ခြင်း၊ ဘုရင်စနစ်ကိုပြုပြင်ရန် ကြိုးပမ်းခြင်းတို့ကြောင့် တိုင်ကြားခံခဲ့ရသဖြင့် ရွေးကောက်ပွဲကော်မရှင်က အခြေခံဥပဒေခုံရုံးသို့ လွှဲပေးခဲ့ခြင်းဖြစ်သည်။
ထို့အပြင် အဆိုပြုသည့်အဆင့်တွင်ပင် မဲရာချီကန့်ကွက် ခံခဲ့ရသည်။
ပုဂ္ဂိုလ်ရေးဘဝ ပီတာသည် သရုပ်ဆောင် ချူတီမား တီပန်ရက်နှင့် ၂၀၁၂ခုနှစ် ဒီဇင်ဘာ ၁၂ရက်နေ့တွင် လက်ထပ်ခဲ့သည်။
ထို့နောက် ၂၀၁၉ခုနှစ် မတ်လတွင် ကွာရှင်းခဲ့ကြသည်။
ချူတီးမားက ပီတာအနေဖြင့် အိမ်ထောင်ရေးတွင် အရမ်းထိန်းချုပ်ပြီး နှိပ်စက်ခဲ့သည်ဟု လူသိရှင်ကြား စွပ်စွဲခဲ့သည်။
အမျိုးသမီးအရေးနှင့် ဒီမိုကရေစီအရေး တက်ကြွလှုပ်ရှားသူများက ပီတာအား ဖြေရှင်းရန် ပြောခဲ့သည်။
ချူတီမားက ပီတာအား ကိုယ်ထိလက်ရောက်ကျူးလွန်သည်ဟု တရားစွဲခဲ့သော်လည်း တရားရုံးက မဟုတ်မှန်ကြောင်း စီရင်ခဲ့သည်။